Stará Myjava (vodná nádrž)

Stará Myjava je vodná nádrž, ktorá sa nachádza na hornom toku rieky Myjava v Bielych Karpatoch, podcelok Javorinská hornatina. Jej najväčšia hĺbka je 11 metrov a rozloha 2,1 hektára. Leží na severnom okraji obce Stará Myjava a v jej okolí je viacero chát. Okolie nádrže poskytuje vhodné podmienky na rekreáciu a športové aktivity, v letnom období je tu prevádzkovaný detský tábor. Okrem kúpania, člnkovania a rybolovu v nádrži sú v okolí vhodné plochy pre futbal, volejbal, plážový volejbal či stolný tenis. V zimnej sezóne je návštevníkom k dispozícii neďaleko situovaný lyžiarsky areál so zasnežovanou zjazdovkou. Referencie Iné projekty Commons ponúka multimediálne súbory na tému Stará Myjava (vodná nádrž) Externé odkazy Poloha na turistickej mape